
SE APROBA,
P R I M A R
Dr. Ing. GHEORGHE CIUHANDU
Nr. UR2011-009437/24.05.2011
REFERAT
privind aprobarea Planului Urbanistic de Detaliu “Lotizare parcela rezidentiala”, str. Pictor Theodor Aman nr. 26, Timişoara                                                                                                                                                                       


Către Comisiile Consiliului Local al Municipiului Timişoara;
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-009437/11.05.2011, privind aprobarea Planului Urbanistic de Detaliu “Lotizare parcela rezidentiala”, str. Pictor Theodor Aman nr. 26, Timişoara;
Ţinând cont de Avizul Favorabil nr. 03/21.10.2010 al Comisiei Tehnice de Amenajare a Teritoriului şi de Urbanism;


Având în vedere prevederile Certificatului de Urbanism nr. 3224/22.07.2010;

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “ Lotizare parcela rezidentiala”, str. Pictor Theodor Aman nr. 26, Timişoara; 

Planul Urbanistic de Detaliu “ Lotizare parcela rezidentiala”, str. Pictor Theodor Aman nr. 26, Timişoara este elaborat de proiectantul  B.I.A. „CRACULEAC MIRCEA”,  proiect nr. 266/2010, la cererea beneficiarilor PORTASE OCTAVIAN si PORTASE EUGENIA.


Terenul studiat în cadrul P.U.D. este situat în intravilanul municipiului Timişoara, în partea de vest a oraşului, în UTR 7 – subzona rezidentiala existenta  cu locuinte mici, avand regim de inaltime P, P+1, P+2, conform PUG Timisoara aprobat prin H.C.L. nr. 157/2002 si prelungit prin H.C.L. nr. 139/2007, fiind incadrat de parcele proprietate privata. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. Prin prezentul Plan Urbanistic de Detaliu “ Lotizare parcela rezidentiala”, str. Pictor Theodor Aman nr. 26, Timişoara nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului, conform adresei Agentiei Regionale pentru Protectia Mediului nr. 1953/04.04.2011.
Terenul studiat în suprafaţă totală de 2168 mp, este inscris in CF nr. 424034, Timisoara (CF vechi nr. 12570), avand nr. top 18944, 18945, 18946 – teren intravilan, cu interdictie de instrainare si grevare in favoarea: CEC SA BUCURESTI SUC TIMISOARA, (motiv pentru care a fost depusa adeverinta cu nr. 12926/C/30.07.2010 eliberata de CEC BANK Sucursala TIMISOARA, prin care se dovedeste faptul ca imprumutul a fost achitat integral), fiind proprietatea beneficiarilor PORTASE OCTAVIAN si PORTASE EUGENIA. Terenul studiat este ocupat in prezent de un corp de cladire in regim P. 
Documentatia de urbanism ,,Lotizare parcela rezidentiala”, str. Pictor Theodor Aman nr. 26, Timişoara, a fost afisata pe site-ul Primariei Municipiului Timisoara in luna mai 2011, urmand sa parcurga procedurile conform Regulamentului de informare si consultare a publicului, aprobat cu HCL 140/2011.
Prin Planul Urbanistic de Detaliu ,,Lotizare parcela rezidentiala”, str. Pictor Theodor Aman nr. 26, Timişoara, se propune dezmembrarea parcelei existente in 3 loturi, in vederea realizarii a inca doua case noi pentru membrii familiei. Loturile 2 si 3  rezultate prin lotizarea propusa, fiind situate pe fund de parcela, vor avea front la prelungirea str. Bruxelles.
Accesul auto si pietonal la Lotul 1 care cuprinde casa existenta, se va realiza din str. Pictor Theodor Aman nr. 26, iar la Loturile 2 si 3, se va realiza prin traversarea Lotului 1, lot ce va avea inscris in C.F. servitute de trecere pentru Loturile 2 si 3, conform avizului Comisiei de Circulaţie nr. DT2010-001975/18.11.2010.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:


POT max  = 40 %



CUT max  = 1,2


Regim maxim de înălţime: P – P+1E(M) – P+2E(1E+M)


Hmax cornisa = 9,00 m
Spatii verzi min. 40 % - conform adresei Agenţiei Regionale pentru Protecţia Mediului Timişoara, nr. 1953/04.04.2011.
            
Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Lotizare parcela rezidentiala”, str. Pictor Theodor Aman nr. 26, Timişoara , se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  

